*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2016. gada \_\_.\_\_\_\_\_

**.§**

**Informatīvais ziņojums "Par atļauju Tieslietu ministrijai un tās padotības iestādēm uzņemties papildu saistības un īstenot projektus, piesaistot finansējumu no ārvalstu finanšu instrumentiem"**

1. Pieņemt zināšanai tieslietu ministra iesniegto informatīvo ziņojumu.

2. Atļaut Tieslietu ministrijai (Valsts tiesu ekspertīžu birojam) uzņemties papildu valsts budžeta ilgtermiņa saistības un slēgt līgumu ar Eiropas Komisiju par projekta "Tiesu ekspertu mācības par mobilo ierīču izpēti, izmantojot specializētu tiesu ekspertīžu aprīkojumu" *(Training on examination of mobile devices by using special forensic equipment)* īstenošanu Eiropas Komisijas finanšu instrumenta "Iekšējās drošības fonds" komponentes "Policija" 2015. gada darba programmas ietvaros tā apstiprināšanas gadījumā.

3. Atļaut Tieslietu ministrijai uzņemties papildu valsts budžeta ilgtermiņa saistības un slēgt līgumu ar Eiropas Komisiju par projekta "Eiropas seminārs "Sadarbība starp Eiropas Savienības dalībvalstīm, lai risinātu civillietas par bērnu prettiesisku aizvešanu vai aizturēšanu"" *(European Seminar* "*Cooperation between the EU Member States for the purposes of solving the civil cases regarding the wrongful removal or retention of a child*") īstenošanu Eiropas Komisijas programmas "Tiesiskums" 2014.–2020. gadam ietvaros.

4. Atļaut Tieslietu ministrijai (Valsts probācijas dienestam) uzņemties papildu valsts budžeta ilgtermiņa saistības un slēgt līgumu ar Eiropas Komisiju par projekta "Taisnīguma atjaunošanas prakses darbā ar cietušajiem bērniem ieviešana" *(Implementing Restorative Justice with Child Victims)* īstenošanu Eiropas Komisijas programmas "Tiesības, vienlīdzība un pilsonība" 2014.–2020. gadam ietvaros.

5. Atļaut Tieslietu ministrijai (Uzņēmumu reģistram) uzņemties papildu valsts budžeta ilgtermiņa saistības un slēgt līgumu ar Eiropas Komisiju par projekta "Latvijas Republikas Uzņēmumu reģistra informācijas sistēmas savienošana ar Biznesa reģistru savstarpējās savienošanas sistēmu" *(Connection of the information system of The Register of Enterprises of the Republic of Latvia with Business Registers Interconnection System BRIS)* īstenošanu Eiropas infrastruktūras savienošanas instrumenta *(Connecting Europe Facility)* 2016. gada darba programmas Eiropas telesakaru tīklu jomā ietvaros tā apstiprināšanas gadījumā.

6. Šī protokollēmuma 2., 3., 4. un 5. punktā minēto projektu ieviešanai papildu nepieciešamo finansējumu (nacionālo līdzfinansējumu, priekšfinansējumu un finansējumu pievienotās vērtības nodokļa neattiecināmo izmaksu segšanai) pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".

7. Tieslietu ministrijai, lai nodrošinātu šī protokollēmuma 2., 3., 4. un 5. punktā minēto projektu īstenošanu, normatīvajos aktos noteiktajā kārtībā sagatavot un iesniegt Finanšu ministrijā pieprasījumu par apropriācijas pārdali.

8. Tieslietu ministrijai pēc īstenoto projektu gala maksājumu saņemšanas nodrošināt līdzekļu ieskaitīšanu valsts pamatbudžeta ieņēmumos.

Ministru prezidents Māris Kučinskis

Valsts kancelejas direktors Mārtiņš Krieviņš

Iesniedzējs:

tieslietu ministrs Dzintars Rasnačs

11.10.2016., 15:09

414

A. Zvirgzda-Supe

67036848, Arta.Zvirgzda-Supe@tm.gov.lv